Title: ประกาศการประปานครหลวง เรื่อง การดำเนินการตามพระราชบัญญัติข้อมูลข่าวสารของทางราชการ พ.ศ. 2540 เกี่ยวกับข้อมูลข่าวสารส่วนบุคคลของการประปานครหลวง

ประกาศการประปานครหลวง

ประกาศการประปานครหลวง
เรื่อง  การดำเนินการตามพระราชบัญญัติข้อมูลข่าวสารของราชการ
พ.ศ.
๒๕๔๐ เกี่ยวกับข้อมูลข่าวสารส่วนบุคคล
ของการประปานครหลวง[๑]

เพื่อให้เป็นไปตามมาตรา ๒๓
(๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐ
ต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอ
การประปานครหลวง
เป็นหน่วยงานรัฐวิสาหกิจในสังกัดกระทรวงมหาดไทย มีหน่วยงานในสังกัดระดับกอง
ที่จัดระบบข้อมูลข่าวสารส่วนบุคคล ตามพระราชบัญญัติข้อมูลข่าวสารของราชการ พ.ศ.
๒๕๔๐ คือ
ส่วนทะเบียนประวัติและสถิติ
กองบริหารงานบุคลากร
ก)
ประเภทของบุคคลที่มีการเก็บข้อมูลไว้
     - พนักงานการประปานครหลวง
ข)
ประเภทของระบบข้อมูลข่าวสารส่วนบุคคล
     - แฟ้มประวัติ
     - ระบบสารสนเทศเพื่อการบริหารงานบุคคล
ค) ลักษณะการใช้ข้อมูลตามปกติ
     - ใช้ในการบริหารงานบุคคลของการประปานครหลวง
ง)
วิธีตรวจดูข้อมูลข่าวสารของเจ้าของข้อมูล
     - สามารถขอตรวจดูข้อมูลบุคคลได้ที่
ส่วนทะเบียนประวัติและสถิติกองบริหารงานบุคลากร
จ)
วิธีการขอให้แก้ไขเปลี่ยนแปลงข้อมูล
     -การเปลี่ยนแปลงชื่อ ชื่อสกุล ที่อยู่
สมาชิกในครอบครัว วัน เดือน ปีเกิด การเพิ่มวุฒิการศึกษา ให้ยื่นคำร้อง
พร้อมสำเนาเอกสารหลักฐานสำคัญผ่านหัวหน้าหน่วยงานต้นสังกัด
ส่งให้หัวหน้าส่วนทะเบียนประวัติและสถิติกองบริหารงานบุคลากร
ฉ) แหล่งที่มาของข้อมูล
     - เจ้าของประวัติ
     - ฝ่ายบริหารบุคลากร
     - หน่วยงานต้นสังกัด
     - เอกสารราชการ

ประกาศ
ณ วันที่ ๑๕ มิถุนายน พ.ศ. ๒๕๔๓
ไมตรี  ลิมปิชาติ
ผู้ช่วยผู้ว่าการ
ปฏิบัติงานแทน
ผู้ว่าการการประปานครหลวง

สรัลพร/พิมพ์
๙
มกราคม ๒๕๕๑
หทัยภัทร/ตรวจ
๔
กุมภาพันธ์ ๒๕๕๑

[๑]
ราชกิจจานุเบกษา เล่ม ๑๑๗/ตอนพิเศษ ๖๐ ง/หน้า ๒๙/๒๒ มิถุนายน ๒๕๔๓